Pranešimas spaudai

**Dalyvaukite 2021 m. ES atvirųjų duomenų dienose ir padėkite kurti mūsų skaitmeninę ateitį**



**Dalyvaukite pirmą kartą rengiamose ES atvirųjų duomenų dienose, kurios vyks 2021 m. lapkričio 23–25 d. Šis unikalus renginys taps žinių centru, informuojančiu apie atvirųjų duomenų naudą ES viešajam sektoriui, kuri toliau perduodama gyventojams ir įmonėms. Pasisemkite įkvėpimo, susipažinkite su naujausiomis tendencijomis ir novatoriškiausiais sprendimais!**

**Šis visiškai internetinis renginys prasidės lapkričio 23–24 d. rengiama konferencija „DataViz 2021“ atvirųjų duomenų ir duomenų vizualizacijos klausimais. Jis baigsis finaliniu kasmetinio atvirųjų duomenų renginio konkursu „EU Datathon“ lapkričio 25 d.**

**Prisidėkite prie 2021 m. ES atvirųjų duomenų dienų renginių ir padėkite kurti mūsų skaitmeninę ateitį!**

**Perskaitykite pranešimą konferencijoje „EU DataViz 2021“**

Ieškome pranešėjų, kurie prisidėtų prie itin aktualios konferencijos programos. Esate atvirųjų duomenų ir (arba) duomenų vizualizavimo ekspertas? Kviečiame jus pasidalyti savo idėjomis, papasakoti apie sėkmingus projektus ir pateikti geriausios patirties pavyzdžių, kurie galėtų būti pritaikyti ES viešojo sektoriaus sąlygomis.

Laukiame pasiūlymų iš viso pasaulio ir visų sektorių: akademinės bendruomenės, privačių subjektų, žurnalistų, laisvai samdomų duomenų vizualizavimo srities darbuotojų, ES institucijų, nacionalinių viešojo administravimo institucijų ir kt. Daugiau informacijos galima rasti [„EU DataViz“ svetainėje](https://op.europa.eu/en/web/eudataviz).

Pasiūlymai skaityti pranešimą konferencijoje priimami iki 2021 m. gegužės 21 d. [čia](https://survey.alchemer.eu/s3/90321567/DataViz-submission-form).

**Dalyvaukite konkurse „EU Datathon 2021“**

Pasiūlykite atviraisiais duomenimis grindžiamos programėlės idėją ir pretenduokite į dalį prizinio fondo, kuriam skirta 99 000 EUR. Pademonstruokite atvirųjų duomenų vertę ir pabandykite sukurti Europos Komisijos prioritetus atitinkantį sprendimą. Laukiame idėjų iš viso pasaulio duomenų entuziastų.

Daugiau informacijos pateikiama [konkurso taisyklėse](https://op.europa.eu/en/web/eudatathon), o jei norite dalyvauti, pateikite programėlės pasiūlymą iki 2021 m. gegužės 21 d. [čia](https://ec.europa.eu/eusurvey/runner/EU-Datathon-2021-project-descriptions).

**Daugiau informacijos rasite mūsų socialinės žiniasklaidos paskyrose**

ES atvirųjų duomenų dienas rengia Europos Sąjungos leidinių biuras, naudodamasis parama pagal programą ISA2. Daugiau informacijos ieškokite [ES atvirųjų duomenų dienų svetainėje](https://op.europa.eu/euopendatadays) ir tinkle „Twitter“ [@EU\_opendata](https://twitter.com/EU_opendata?ref_src=twsrc%5egoogle|twcamp%5eserp|twgr%5eauthor).

